Die Aloe jeppeae is 'n aalwyn en ook een van die bolaalwyne wat voorkom in die Noord-Kaap, Vrystaat, Gauteng, Mpumalanga, Limpopo en Noordwes. Die aalwyn is alleenstaande en klein, stamloos en grasagtig. Die plant is vernoem na Barbara Joan Jeppe, skrywer en illustreerder van 'n boek oor die aalwyne van Suid-Afrika. Die plant blom van November tot Desember. Die blomme is bruin, beige of witterig en ongeveer 15 mm lank. Lys van aalwynspesies SANBI Redlist Gids tot die Aalwyne van Suid-Afrika, Ben-Erik van Wyk & Gideon F. Smith, Briza Publikasies, 2014, ISBN 978-1-920217-39-6